หุ้นรอข่าวบวกปิดครึ่งเช้า23พ.ค.ร่วง 13 จุด
หุ้นเช้า 23 พ.ค.ปรับตัวลงต่อเนื่องปิดที่ 1,059.76 จุด ลดลง 13.18 จุด มูลค่าซื้อขาย 11,199.32ล้านบาท นักวิเคราะห์เชื่อระยะสั้นยังอยู่ในช่วงปรับฐาน
23 พ.ค. 2554

หุ้นเช้า 23 พ.ค.ปรับตัวลงต่อเนื่องปิดที่ 1,059.76 จุด ลดลง 13.18 จุด มูลค่าซื้อขาย 11,199.32ล้านบาท นักวิเคราะห์เชื่อระยะสั้นยังอยู่ในช่วงปรับฐาน
ตลาดหุ้นไทยช่วงเช้าวันที่ 23 พ.ค. ปรับตัวลงต่อเนื่อง จากแรงเทขายหุ้นขนาดใหญ่ ส่งผลให้ดัชนีปรับตัวลงตั้งแต่เปิดตลาด อยู่ในทิศทางเดียวกับตลาดหุ้นเอเซีย ซึ่งปรับตัวลงถ้วนหน้า เช่นตลาดหุ้นฮ่องกง ญี่ปุ่น จีน ฯ 
สำหรับดัชนีหุ้นไทย ครึ่งวันเช้า ปิดต่ำสุดที่ 1,059.76  จุด ลดลง 13.18 จุด มูลค่าซื้อขาย 11,199.32 ล้านบาท 
หลักทรัพย์ที่มีมูลค่าซื้อขายสูงสุด 5 อันดับแรก ประกอบด้วย
1. TTA   ปิด 22.50 บาท เพิ่มขึ้น 0.30 บาท มูลค่าซื้อขาย 758.04 ล้านบาท 
2. PTT ปิด 355 บาท ลดลง 6 บาท มูลค่าซื้อขาย 602.81 ล้านบาท
3. PTTCH  ปิด 148.50 บาท ลดลง 3.50 บาท มูลค่าซื้อขาย 572.16 ล้านบาท 
4. IVL  ปิด 47.25 บาท ลดลง 2 บาท มูลค่าซื้อขาย 453.17 ล้านบาท 
5. PTTEP ปิด 173 บาท ลดลง 6บาท มูลค่าซื้อขาย 445.62 ล้านบาท 
ด้าน นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บริษัทหลักทรัพย์ ฟาร์อีส กล่าวว่า ตลาดหุ้นระยะสั้น ยังอยู่ในช่วงการปรับฐานต่อเนื่อง ซึ่งตลาดหุ้นขาดปัจจัยบวกใหญ่ ๆ เข้ามากระตุ้นการลงทุน  หลังจากรับข่าวเชิงบวกผลประกอบการไตรมาสแรก ไปแล้ว 
นอกจากนี้ตลาดยังมีความเสี่ยงจากการเมืองระยะสั้น ซึ่งเข้าสู่ช่วงการหาเสียงของ 2 พรรคใหญ่ เป็นตัวแปรที่ทำให้ตลาดอ่อนไหวในระยะสั้น ๆ รวมทั้ง ความเสี่ยงปัจจัยต่างประเทศ โดยเฉพาะการลดเครดิตประเทศกรีซ 
“ปัจจัยการเมือง ต่างประเทศ และการปรับตัวลงของตลาดหุ้นทั่วเอเซียในระยะนี้ เป็นปัจจัยที่ผลจิตวิทยาเชิงลบกับตลาดหุ้นช่วงสั้น  ๆ ขณะที่การประกาศตัวเลขการเติบโตของเศรษฐกิจไตรมาสแรก/2554 ของสภาพัฒน์ สอดคล้องกับที่คาดการณ์ไว้ จึงไม่ส่งผลบวกกับตลาดหุ้น”
นายปริญทร์ กล่าวว่า ดัชนีช่วงบ่าย ยังอยู่ในทิศทางของการอ่อนตัวลง ซึ่งบริเวณดัชนี 1,060 จุด แนะนำเริ่มทยอยรับซื้อ และจุดที่น่าซื้อค่อนข้างมากคือ 1,050 จุด